ข้อบังคับเจ้าพนักงานจราจรจังหวัดนครปฐม ว่าด้วยการจัดระบบการจราจรในช่วงงานเทศกาลนมัสการปิดทององค์หลวงพ่อวัดไร่ขิง พ.ศ. 2561

ข้อบังคับเจ้าพนักงานจราจรจังหวัดนครปฐม
ว่าด้วยการจัดระบบการจราจรในช่วงงานเทศกาลนมัสการปิดทององค์หลวงพ่อวัดไร่ขิง
พ.ศ.
๒๕๖๑
 

ด้วยคณะกรรมการจัดงานเทศกาลนมัสการปิดทององค์หลวงพ่อวัดไร่ขิง
กำหนดจัดงานเทศกาลนมัสการปิดทององค์หลวงพ่อวัดไร่ขิง ประจำปี ๒๕๖๑ ขึ้นในระหว่างวันที่
๒๗ มีนาคม ๒๕๖๑ ถึง ๔ เมษายน ๒๕๖๑ ณ บริเวณวัดไร่ขิง พระอารามหลวง
ซึ่งทุกปีที่ผ่านมาจะมีประชาชนในจังหวัด และจังหวัดใกล้เคียงเดินทางมาเที่ยวชมงานกันเป็นจำนวนมาก
ทำให้บางช่วงเวลาเกิดปัญหาด้านการจราจรโดยเฉพาะในเวลากลางคืนประชาชนที่ใช้เส้นทางในการจราจรไม่ได้รับความสะดวกและปลอดภัยเท่าที่ควร ดังนั้น
เพื่อความเป็นระเบียบเรียบร้อยความสะดวกและความปลอดภัยของผู้ใช้รถใช้ถนน
จึงเห็นสมควรมีการจัดระบบการจราจรในช่วงงานเทศกาลนมัสการปิดทององค์หลวงพ่อวัดไร่ขิงดังกล่าว

อาศัยอำนาจตามความในมาตรา ๑๓๙ (๒)
(๔) (๙) (๑๔) และ (๑๕) แห่งพระราชบัญญัติจราจรทางบก พ.ศ. ๒๕๒๒
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๖ ประกอบมาตรา ๓๘ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับข้อ ๕ ของคำสั่งกระทรวงมหาดไทย ที่ ๕๒๙/๒๕๕๕ ลงวันที่
๗ กันยายน ๒๕๕๕ เรื่อง แต่งตั้งเจ้าพนักงานจราจรตามพระราชบัญญัติจราจรทางบก
พ.ศ. ๒๕๒๒ ผู้บังคับการตำรวจภูธรจังหวัดนครปฐม
ในฐานะเจ้าพนักงานจราจรจังหวัดนครปฐม จึงออกข้อบังคับไว้ดังต่อไปนี้

ข้อ ๑ ข้อบังคับนี้เรียกว่า ข้อบังคับเจ้าพนักงานจราจรจังหวัดนครปฐม
ว่าด้วยการจัดระบบการจราจรในช่วงงานเทศกาลนมัสการปิดทององค์หลวงพ่อวัดไร่ขิง พ.ศ.
๒๕๖๑

ข้อ ๒ ให้เดินรถทางเดียวและกำหนดการจอดรถหรือที่จอดพักรถในถนน
ดังต่อไปนี้
๒.๑ ถนนไร่ขิง - ทรงคนอง
ตั้งแต่แยกถนนเพชรเกษมฝั่งขาเข้ากรุงเทพมหานคร บริเวณหลักกิโลเมตรที่ ๓๓
ตรงข้ามสถานีตำรวจภูธรโพธิ์แก้ว (เก่า)
ถึงแยกร้านสมุนไพรวังพรมให้เดินรถทางเดียวไปทางตำบลทรงคนอง
๒.๒ ถนนไปรษณีย์ไร่ขิง -
โรงพยาบาลเมตตาประชารักษ์ (วัดไร่ขิง) ตั้งแต่แยกหน้าโรงเรียนวัดไร่ขิง (สุนทรอุทิศ)
ให้เดินรถทางเดียวไปทางเทศบาลเมืองไร่ขิง
๒.๓ ถนนสายไร่ขิง ๑๒ -
ถนนเพชรเกษม ตั้งแต่แยกร้านสมุนไพรวังพรม
ให้เดินรถทางเดียวผ่านโรงเรียนวัดไร่ขิงวิทยาด้านทิศตะวันตก
ผ่านหลังเทศบาลเมืองไร่ขิง ผ่านสนามกอล์ฟสามพรานออกถนนเพชรเกษม
บริเวณหลักกิโลเมตรที่ ๓๒+๓๐๐

ข้อ ๓ บรรดาข้อบังคับ ระเบียบ หรือประกาศอื่นใดที่ขัดต่อข้อบังคับนี้ให้ยกเลิกและให้ใช้ข้อบังคับนี้แทน

ข้อ ๔[๑]
ข้อบังคับนี้
ให้ใช้บังคับตั้งแต่วันประกาศในราชกิจจานุเบกษาเป็นต้นไป


ประกาศ
ณ วันที่ ๒๐ มีนาคม พ.ศ. ๒๕๖๑
พลตำรวจตรี
คำรณ บุญเลิศ
ผู้บังคับการตำรวจภูธรจังหวัดนครปฐม
เจ้าพนักงานจราจรจังหวัดนครปฐม
  
พิมพ์มาดา/จัดทำ
๑๙
เมษายน ๒๕๖๑

นุสรา/ตรวจ
๑๙
เมษายน ๒๕๖๑

[๑]
ราชกิจจานุเบกษา เล่ม ๑๓๕/ตอนพิเศษ ๗๔ ง/หน้า ๔๘/๒๙ มีนาคม ๒๕๖๑